เนื่องจากได้วอยเชอร์เงินสดมา เลยมีโอกาสได้ไปลองชิม มีอาหารหลากหลายนอกจากอูด้งก็มีข้าวหน้าต่างๆให้เลือกทานกัน ต้นแถวจะมีถาดจาน ช้อน และตะเกียบวางใส่ถาดรอไว้ เราสั่งอาหารแล้วก็ไถถาดเดินไป มีของทอดต่างๆให้คีบเองเลือกได้แล้วก็หนีบใส่จานในถาด ของทอดก็มีตั้งแต่ผักรวมทอด เห็ดเข็มทองทอด ไข่ต้มทอด ข้าวปั้น ไก่ทอด ปูอัดทอด กุ้งเทมปุระ อู้ยยยเยอะค่ะนี่แค่ที่พอจำได้ ราคามีตั้งแต่ 19-39 บาทต่อชิ้น แล้วสุดทางจะเป็นเค้าเตอร์คิดเงินและบาร์น้ำค่ะ น้ำเปล่าขวดละ 20 น้ำอื่นๆ แก้วละ 29 จัดได้ว่าสะดวกรวดเร็วทันใจ ราคามาตรฐานอาหารในห้าง โปรโมชั่นอาหารเป็น set ก็มีนะคะ ส่วนอาหารที่ได้ลองคือยากิอูด้งรสชาติกลางๆค่ะ แต่แนะนำไม่ให้คลุกซอสกะมายองเนสที่ราดมานะคะเพราะจะเลี่ยนเกินไป ส่วนอูด้งไม่ได้ทานเองแต่พี่ที่ไปด้วยกันบอกโอเคอยู่ค่ะ เส้นเหนียวนุ่มดี ส่วนข้าวแกงกะหรี่จะไม่ค่อยข้นค่ะแต่รสเครื่องแกงจัดจ้านดี 10 ปากว่าไม่เท่าไปลองเองค่ะ ร้านดังจากญี่ปุ่น ใครไปทานเมนูอื่นๆลองมาบอกเล่ากันบ้างนะค๊า